Jõustuv  regulatsioon kannab endas suurt muudatusteahelat, sest asünkroonmootor on maailmas levinud rohkem kui ükski teine elektrimootor. Asünkroonmootoreid rakendatakse näiteks ventilaatorites, pumpades, kompressorites ja veskites - kõikides tööstusharudes alates keemiatööstusest ja lõpetades laevaehitusega. Mootorite osatähtsust ei taju me väga vahetult, sest vaatamata igapäevasele kasutamisele jäävad need meie silma alt välja, olgu siis tegemist kodumaja lifti või kaubanduskeskuse eskalaatoriga.